[{"text_idx": "#000001", "text": "Disgrifiad o\u2019r llun, Byddai lle ar gyfer hyd at 200 o fflatiau yn adeilad Cei Dolffin"}, {"text_idx": "#000002", "text": "Byddai cynlluniau i godi adeilad 24 llawr ar gyfer fflatiau, siopau a bwytai ym Mae Caerdydd yn dinistrio'r unig barc yn yr ardal, yn o\u0302l ymgyrchwyr."}, {"text_idx": "#000003", "text": "Mae'r datblygwyr, Associated British Ports (ABP), yn dweud y byddai Cei Dolffin yn golygu cannoedd o dai newydd, gan adfywio'r rhan honno o'r ddinas."}, {"text_idx": "#000004", "text": "Ond mae gwrthwynebwyr y cynlluniau yn pryderu am golli ardal y parc, yn ogystal a\u0302'r effaith bosib ar yr Eglwys Norwyaidd gyfagos."}, {"text_idx": "#000006", "text": "Mae ABP yn dweud y byddai eu cynlluniau yn parhau a\u0302'r broses o adfywio ardal y Bae, ac y bydden nhw'n gwella Parc Britannia ger yr Eglwys Norwyaidd."}, {"text_idx": "#000007", "text": "Byddai'r cynlluniau hefyd yn golygu symud hen gwt gweithwyr, sydd yn adeilad rhestredig Gradd II, i Fasn y Rhath."}, {"text_idx": "#000008", "text": "Ond mae gwrthwynebwyr y cynllun yn dweud y byddai Cei Dolffin yn dinistrio'r unig ardal werdd yn y bae, tra bod Cymdeithas Sifig Caerdydd wedi dadlau fod y cynlluniau'n \"peri risg go iawn i lwyddiant y bae yn ei chyfanrwydd\"."}, {"text_idx": "#000010", "text": "Mae dros 1,500 o bobl bellach wedi arwyddo deiseb yn erbyn y datblygiad."}, {"text_idx": "#000011", "text": "\"Mae'n amlwg yn mynd yn groes i bopeth gafodd ei ddylunio a'i ddatblygu gan Gorfforaeth Datblygu Bae Caerdydd,\" meddai'r Arglwydd Crughywel, cyn-Ysgrifennydd Cymru."}, {"text_idx": "#000012", "text": "\"Mae'r syniad y byddech chi'n cau parc hynod ddeniadol, fydden ni erioed wedi meddwl am wneud hynny."}, {"text_idx": "#000013", "text": "Disgrifiad o\u2019r llun, Byddai'r adeilad newydd wedi'i leoli dafliad carreg o'r Eglwys Norwyaidd yn y bae"}, {"text_idx": "#000016", "text": "Mewn ymateb dywedodd ABP fod datblygiad wedi'i ddylunio er mwyn creu \"ardal gyhoeddus gydag ardaloedd gwyrdd deniadol y bydd modd eu defnyddio\"."}, {"text_idx": "#000017", "text": "Ychwanegodd y cwmni y byddai'r cynlluniau yn sicrhau bod \"ardal agored o safon uchel\" yn rhan ddwyreiniol y bae."}, {"text_idx": "#000018", "text": "Bydd cyfarfod cyhoeddus i wrthwynebu'r cynlluniau yn cael ei gynnal ar y safle nos Fawrth."}, {"text_idx": "#000019", "text": "Mae disgwyl i gais cynllunio gael ei gyflwyno i Gyngor Caerdydd yn fuan."}, {"text_idx": "#000020", "text": "Prif StraeonAmhariad i deithwyr Trafnidiaeth Cymru i barhauPublished12 awr yn o\u0302lCyhoeddi enillydd Tlws John a Ceridwen HughesPublished7 awr yn o\u0302lAil berson wedi marw ar o\u0302l gwrthdrawiad CaerffiliPublished13 awr yn o\u0302l"}, {"text_idx": "#000023", "text": "Ail berson wedi marw ar o\u0302l gwrthdrawiad Caerffili"}, {"text_idx": "#000027", "text": "Cwis: Cysylltiadau Cymru a Ffrainc"}]